text: Cykelløb indledes med et minuts stilhed
  07 maj 2012 kl. 08.41
  3. etape af Giro d Italia i Horsens gennemføres som planlagt, men en række arrangementer i forbindelse med cykelløbet er aflyst på grund af borgmester Jan Trøjborgs død søndag.
  Det gælder VIP-cykelløbet, som blandt andet havde kronprins Frederik på startlisten.
  Også forskellige koncerter og et afterparty ved Horsens Ny Teater efter etape-afslutningen er blevet aflyst. 
  3. etape af Giro d?Italia indledes mandag med et minuts stilhed kl. 11.15 på Rådhustorvet i Horsens. 
  Borgmester Jan Trøjborg (S) havde arbejdet på at få det store cykelløb til Horsens. Derfor har kommunen valgt, at løbet skal gennemføres.
  